
I^hlebitis  (a  graeco  verbo  (fXiip-cpX^^n:  oi  lerininatione  ilis) 
inflamnicitioneni  venae  designat.  Morlmin  hunc  veeeiitioribus 
solum  temporibus  exactius  observatum  et  perstrictum,  t(uam- 
vis  et  antitiuiorum  temporum  nonnulli  commemorent,  multi 
1 in  dubium  vocarunt.  Casta  tamen  celeberrimorum  in  arte 
medica  virorum  experientia  existeniiam  eius  extra  dubium 
. locavit,  clariorestjue  nobis  notiones  et  desciiptiones  morbi 
I subministravit. 


Phlebitis 

respectu  anatomico-paiholos^ico. 

Signa  (fuae  omnis  venae  inflammatio  exhibet,  in  ipsa 
i eius  substantia  observanda , haec  fere  sunt:  rubor,  relaxa- 
I tio,  friabilitas  parietum  venae,  depositio  materiae  plasticae 
! in  et  extra  cavum  eius,  troinbi  formatio,  huius  non  raro  in 
I pus  resolutio,  hincrfue  obliteratio,  vel  et  suppuratio  venae 
I adfectae.  Unde  in  parte  remotiore  stasis,  oedema  etc.  evol- 
I vuntur;  ob  circulum  sanguinis  per  venam  obliteratam  im- 
f peditum 

' Ruborem  venae  inflammatorium  ab  imbitione  sanguinis 
t post  mortem  contingente  arduum  est,  oportet  tamen  iuste 
i distinguere.  Nonnulli  asserunt:  initio  phlebitidis  ruborem 
I tantum  imbibitioni  similem  occurrere  in  pariete  venae  inter- 
,110,  ac  ulteriori  solum  phlogoseos  evolutione  iniectionem 
«vasorum  et  ruborem  arborescentem  obvenire,  inflammationi 
|i  proprium. 

Depositione  materiae  plasticae  inter  parietes  venae  hi 
0 intumescunt,  crassiores  fiunt;  depositione  in  lumen  venae 
3'canalls  eius  obliteratur.  — Duplex  quoad  productum  inflam- 
^ mationis  distinguitur  Phlebitis , adhaesiva  nempe  seu  exsu- 
l dativa  , et  suppuratoria. 

Phlebitis  adhaesiva  in  omni  laesione  venae  (post  venae- 
! sectionem,  operationes  varias,  partum  , etc.)  contingit,  non 
a tamen  ultra  laesionis  terminos  e.xtensa , exsudatione  mate- 

rlae  plasticae  in  utraque  parietis  venae  facie  contingente , 
labia  vulneris  conglutinans  cicatrisatione  finitur.  In  venis 
minoribus  totum  hac  ratione  venae  lumen  occluditur,  clauso 
venae  lumine  in  parte  infra  et  supra  cicatrisationem  sita 
usque  locum  anastomosibus  vicinum  sanguis  coagulat,  et 
pars  haec  venae  funis  adinstar  incrassata  et  occlusa  haeret ; 
hinc  a circulo  venoso  impedito  repetenda  est  infiliratio  et 
tumor  oedematosus  partium  infra  concrelionis  terminos  si- 
tarum. — Oeteruin  si  gradus  inflammationis  non  est  nimius, 
et  optatae  sunt  aegri  circumstantiae:  factum  in  lumen  ve- 
nae exsudatura  iterum  resorberi  potest,  et  vena  pervia  red- 
di ; interna  tamen  facies  minus  splendens,  quasi  relaxata  et 
paries  infiltratus  crassior  plernraque  remanet. 

Non  laro  phlebitis  exsudativa  initio  productum  ponit 
plasticum,  ulteriori  solum  suo  decursu  suppuiatoria  evadit, 
aut  vero  positum  iam  exsudatura  plasticum  in  media  parte 
sensim  emollitur,  et  in  pus  transit  ita:  ut  circa  circum  ad- 
huc stratura  fibrinosum  remaneat.  Quodsi  in  utroque  fine 
simile  adhuc  contineatur  exsudatum  et  emollitio  atque  in 
pus  conversio  in  centro  solum  contingat,  pus  recludetur , et 
ci  ca  iaceiis  pars  sequestrum  formabit  fibrinosum.  Videtur 
tamen  simili  in  casu  character  suppuratorius  in  centro  so- 
lum ; in  peripheria  autem  adhaesivus  praevaluisse.  Idem  in 
pluribus  sub  decursu  venae  inflammatae  occurrit  locis,  et 
raro  solum  pus  merum  longius  extensum  venae  lumen  oc- 
cupat ; probabile  enim  est  , pus  ipsum  sanguini  admixtum, 
hunc  coagulare  facere,  et  disponere  ut  excreta  parte  liqui- 
da sero  nempe,  in  fibrinosam  massam  coeat,  ut  plures  hac 
ratione  iuxta  invicem  positi  foci  purulenti  sequestrati,  ro- 
sarii instar  in  decursu  venae  inveniantur.  — Pus  vel  imme- 
diate e vena  suppurante  defertur  in  massam  sanginis , vel 
imbibitione  capillari  trans  strata  sequestrum  formantia,  vel 
ex  abscessu  per  destructionem  vasis  formato  absorberi 
potest,  et  in  circulum  sanguinis  devehi. 

Character  phlebitidis  suppuratorius  passim  constitutioni 
dyscrasicae,  toxicorum,  miasmatura  et  mephitum  actioni, 
aliisque  causis  in  vegetationem  imprimis  male  agentibus 
suam  debet  originem;  quamvis  et  nimis  altus  inflammationis 
gradus  sufficit  ut  Phlebitis  exsudativa  in  suppuratoriam  de- 
generet. Ubi  in  sequelam  prius  dictorum  character  suppu- 
ratorius suum  extollit  caput , is  initio  iam  qua  talis , ple- 
rumque se  insinuat,  et  quam  celerrime  gravia  provocat 
symptomata  intoxicationis  sanguinis;  perniciosa  quoque  est 
eo,  quod  staseos  celerrimam  erysipelati  similem  provocet 
extensionem  et  propagationem  ulteriorem  a loco  originis  — 


Propagatio  phlobiliriis  plerunique  centripela  est,  ita:  ut  a 
ramis  minoribus  ad  maiores,  imo  usque  cor  ad  endocardium 
devirum  extendatur.  Ceterum  obveniunt  casns,  in  quibus  in- 
versa directione  , imo  uiraque  , versus  cor  nempe  et  peri- 
pheriam  extendebatur  inflammatio ; sed  ad  locum  anastomo- 
sium  limitem  plerumque  ligere  solet.  Producta  inflammatio- 
nis uti:  pus,  aliaque , quin  Phlebitis  ipsa  ultro  extendatur, 
per  undam  sanguinis  non  raro  ad  maiores  distantias  cordi 
vicinas  deferantur. 

Non  minoris  momenti  quam  topicae  in  adfecta  venae 
parte  contingentes,  sunt  mutationes  partium  organismi  re- 
liquarum, quae  omnes  cum  prioribiis  tara  arcto  nexu  cohae- 
rent , ut  illarum  cognitio  harum  nonnisi  notione  clarius  in- 
notescat ac  pateat.  Et  quidem  non  raro  processus  sup- 
puratorius, praegressis  horripilationibus  et  frigore  fe- 
brim intermittentem  meniiente,  in  remotis  etiam  ab  adfecta 
vena  organis  se  insinuat,  celeres  capiens  progressus,  ab- 
scessus secundarios  gignendo.  — Abscessuli  hi  ita 
plerumque  limitati  sunt,  ut  circa  iacentes  partes  immutatae, 
nulla  praegressae  inflammationis  vestigia  manifestent,  unde 
ad  ideam  duxere:  eos  solum  depositione  materiae  purulen- 
tae e sanguine,  ortum  capere;  alias  substantia  molli  grisea, 
quasi  pariete  clauduntur  et  limitantur,  circumsito  parenchi- 
mate  sanguine  infiltrato  , rubro  , molli  existente.  Formatio- 
nem puris  in  iiis  partibus  praecedit  stasis  sanguinis,  quales 
futurae  suppurationis  focos  Cruveiihier  arte  quoque  produ- 
xit, et  demonstravit. 

Localisatio  et  formatio  similium  abscessuum  secunda- 
riorum frequentissime  contingit  in  pulmonibus  et  hepate, 
in  pulmonibus  forma  pneumoniae  lobularis  se  insinuat,  qui 
abscessuli  lobulares , inferiores  pulmonum  lobos  occupant, 
quo  ipso  iam  distingui  valent  ab  emollitione  et  suppuratione 
tuberculorum.  Abscessus  hi  lobulares,  quorum  non  raro  plu- 
res  minores  in  unum  confluunt,  plerumque  latus  pulmonum 
occupant  adfectae  venae  correspondens,  quin  et  arteria  pul- 
monalis adfecti  lateris  frequenter  inflammata,  scatet  nonnun- 
quam  exsudato  plastico  laut  purulento.  Abscessus  hepatis  se- 
cundarii sunt  magis  superficiales,  minus  rotundati,  minus- 
que  regulares  quam  ii  pulmonum,  et  diramationibus  plerum- 
que ramorum  venae  portae  respondent.  Quod  vero  in  hepate 
rarius  formentur  abscessus  secundarii  quam  in  pulmonibus, 
Eisenmann  repetit  a facultate  hepatis  materiam  purulentam 
per  vias  biliaris  excernendi,  quin  eadem  in  abscessum  coeat, 
.luxta  Kiwisch  abscessuum  secundarioi  um  frequentior  sedes 
est  lien,  quam  hepar,  qui  tunc  in  pullem  mollem  sanguine 

et  pure  mixtam  dilabitur.  In  renibus  abscessus  secundarii 
partem  corticalem  praecipue  occupant.  — Accuinulalio  pu- 
ris in  textu  celluloso  subcutaneo  frequens  est,  distin<?uen- 
da  tamen  a consumtione  purulenta  textus  cellulosi  exorta 
per  continuitatem  partium,  venae  inflammatae  et  in  suppu- 
rationem actae  vicinarum.  In  cavis  serosis  oriuntur  exsu- 
data purulenta  per  praegressam  Pleurilidem,  Perilonitidem, 
Pericarditidem,  Arachnitidem,  aut  inflammationem  membra- 
narum secundariam.  Inflammationes  similes  membranarum 
serosarum  late  plerumque  extensae  deprehenduntur ; exsu- 
datum purulentum  in  cavis  maioribus  breviplerumque  tem- 
pore montem  adfert.  Si  pus  in  cavis  articulorum  quod  pari- 
ter saepe  fit,  deponatur,  partes  non  raro  tendinosae,  imo 
ossa, quoque  in  processum  suppurationis  trahuntur;  — 
praediliguntur  articulationes  maiores;  genu,  cubiti,  scapu- 
lae etc.,  in  quibus  rarius  ad  unicum  tantum  ariiculum  re- 
stringitur suppuratio,  sed  plures  sensim,  intervallo  aliquot 
dierum  unus  post  alterum  in  consensum  trahitur. — ^In  par- 
te imprimis  corticali  cerebri  guttatim  aut  latius  etiam  ex- 
tensum colligitur  pus,  frequenter  etiam  in  thalamis  nervo- 
rum opticorum,  in  corporibus  striatis,  — raro  in  cerebello. 
Phlebitis  venarum  cerebiu,  venarum  imprimis  diploicarum 
non  infrequens  est.  Inflammatio  venarum  ossium  causa  fre- 
quens est  formationis  abscessuum  secundariorum  in  organis 
parenchimatosis,  (Cruveilhier).  Hinc  quoque  repeti  potest, 
ctir  post  laesiones  capitis,  orta  scilicet  inflammatione  et 
suppuratione  venarum  diploicanim,  depositiones  puris  se- 
cundariae, et  formatio  abscessuum  in  pulmonibus,  hepate, 
etc.  saepe  obveniat.  — Accumulatio  puris  secundaria  deni- 
que occurrere  solet  in  oculo  , in  textu  musculari  cordis,  in 
ovariis,  utero,  tonsillis,  infra  membranam  mucosam  inte- 
stinorum, pharyngis,  laryngis,  etc.  — 

Theoriae 

de  accumulatione  puris  secundaria  In  variis  organis. 

1- ma  Pus  In  vena  inflammata  generatum , attractione, 
resorbtione,  vel  immediate  torrente  sanguinis  ablatum,  in- 
que  circulum  delatum,  in  partibus  remotioribus  rursus  de- 
ponitur, e massa  sanguinis  eliminatur,  vera  metastasis  pu- 
ris contingit.  (Hunter  , Velpeau,  Marechal , Legalois). 

2- da  Globuli  puris  in  circuliun  delati  vehuntur  unda 
sanguinis  , atque  in  vasis  Pulmonum  capillaribus  minimi  lu- 
minis , per  quod  transire  nequeunt,  restagnant,  lumen  va 

sonim  horum  occludunt , et  stases  lobulares  supra  memo- 
ratas producunt, 

3- aNon  f,Mobiili,  sed  liquor  (iMarechal,  Eisenmann)  so- 
lum puris,  aut  sanguis  ipse  contaminatus  indole  sua  dege- 
nerans, per  vasa  minima  vectus , haecce  irritat , et  eorum 
inflammationem  producit.  Quod  ut  fleri  possit  (Eisenmann) 
organon  in  quo  abscessus  secundarius  formatur,  iam  in  sta- 
tu morbosae  irritationis  debet  esse  constitutum  ; hinc  serum 

I puris  non  raro  pulmones  illaese  pertransit,  in  organo  au- 
tem alio,  in  statu  exaltatae  vitalitatis,  aut  irritationis  con- 
stituto, phlebitidem  et  abscessus  secundarios  producit.  Ast 
globuli  puris,  vasa  capillaria  occludentes,  id  in  non  irrita- 
tis organis  quoque  efficiunt 

4- ta  Phlebitis  ipsa  per  continuitatem  systematis  venosi 
a loco  primae  adfectionis  ad  eum  usque  secundariae,  non 
interruptura  propagatur.  (Kiwisch), 

.3-ta  Denique  actio  miasmatum  etmephitura  in  organis- 
mum , discrasiam  inducit , quae  formatione  puris  in  variis 
organis  se  manifestat ; Diathesis  ptirulenta. 

Theoriae  1-ae  repugnat,  quod  pus  immutatum  nunquam 
adhuc  in  sanguine  Inventum  fuerit;  quod  quantitas  puris 
in  abscessu  secundario  multum  saepe  excedat  quantitatem 
puris  in  loco  primae  adfectionis  siti ; quod  non  raro  citius 
oriantur  hi  abscessus , quam  in  primitivo  loco  suppuratio 
detegi  potuit,  quodve  eorum  originem  stasis  plerumque  ma- 
nifesta in  textu  capillari  praecedat , in  vena  autem  primarie 
adfecta  inflammatio  adhuc  duret,  dum  pus  in  dissitis  orga- 
nis accumulatur,  metastasis  igitur  non  est;  — quod  vero 
globulos  puris  adtinet  hi  longe  maiores  sunt,  quam  ut  va- 
sa minima  capillaria  pulmonum  et  hepatis  pertransire  pos- 
sent, et  intactis  his  organis,  in  aliis  phlebitidem  excitarent. 
Quod  2 am  Th.  adtinet,  haec  quidem  exponit,  quomodo 
obstructione  textus  capillaris  stases  et  abscessus  in  pulmo- 
ne et  hepate  oriantur;  ex  ea  tamen  non  p.atet,  quomodo  si- 
miles oriantur  desorganisationes  in  organis  aliis,  ad  quae  ut 
globuli  puris  deveniant,  vasa  capillaria  minimi  luminis  per- 
transire deberent,  etc.  Sic  aliis  quoque  e recensitis  theoriis 
aliquid  oblici  potest,  et  maxime  probabile  est,  quod  seu  pus, 
seu  qualecunque  exsudatum  sub  decursu  phlebitidis  genera- 
tum sanguini  admixtum,  (quod  de  aliis  quoque  haeterogeneis 
cunctis  sanguini  arte  admixtis  valet),  ut  stimulus  haetero- 
geneus  agat,  atque  variis  in  organis stasim,  et  secundariam 
puris  accumulationem  producat. 

^yiiiptoiiiata  PlilebltitliK. 

Sunt  parlim  ea,  c[uae  a reactione  universali  organismi 
dependent,  partiin  vero  topica,  et  rtuidein  primariae  vel  se- 
cundariae adfectionis. 

a)  Symptomata  topica  primaria  sunt;  Do- 
lor continuus,  qui  motu,  pressione,  et  attactu  intenditur, 
tumor  partis  adfectae  , vena  nonnunquam  funis  adinstar  in- 
crassata tangitur , crassities  eius  apparenter  eo  maior  est, 
quo  textus  et  partes  venam  ambientes  magis  tument,  rubor 
per  longitudinem  venae  observandus  , continuus  aut  varie- 
gatus, erysipelaceus ; calor  adauctus.  Si  Inflammatio  magis 
extensa  est , aut  vena  profundius  situatur  Plilegmasia  et 
oedema  partium  adfectarum  observatur,  rubor,  calor,  do  or- 
que  intensus  et  immobilitas  artus  adest- 

Siib  decursu  phlebitidis  transitum  In  suppurationem 
tensio  minor  , mutatio  coloris  ex  profunde  rubro  in  pallidio- 
rem, et  habitura  oedematosum  tumoris,  decrementum  doloris, 
et  perceptibilis  hinc  inde  fluctuatio  manifestat.  Phlebitis  ve- 
narum internarum,  profundeqtie  sitarum  exercitium  partium 
quibus  vena  inflammata  adpertinet,  impedit;  Pneumopathiis, 
Encephalopathiis,  aliisque  morbis  ansam  dat. 

b)  Symptomata  topica  secundaria,  nempe  in 
pulmonibus,  Hepate,  in  textu  celluloso  subcutaneo  eic.  ob- 
servanda ; sunt  symptomata  staseos  et  abscessuum  secunda- 
riorum in  his  organis,  quae  plerumque  post  primum  insul- 
tura febris  suppuratoriae  iam  observantur,  nimisque  subdole 
et  latenter  se  insinuant. 

Phlebitis  adhaesiva  non  raro  sine  ulla  reactione  febrili 
decurrit,  quae  si  adest  characterem  initio  adminus  activum 
praesefert. 

Symptoma  pathognomonicum  phlebitidis  et  probabilius 
purulentam  sanguinis  contaminationem  indicans  est  horror 
febrilis  cum  concussionibus,  et  insequens  torpor  universalis, 
qui  alias  primo  iam  initio  se  insinuat.  — Horrores  similes 
primis  mox  diebus  incipientis  phlebitidis  adsunt,  alias  tar- 
dius solum  subsequuntur , atque  sub  decursu  morbi  saepius 
etiam  se  insinuant.  Pulsus  citatus  140  et  ultra  ictuum  in- 
tra minutum  primum,  mollis,  serius  parvus  debilis  vix  tan- 
gendus. Respiratio  citata  anxia,  cutis  urens  arida,  caput 
obnubilatum  dolens,  dedolatio  universalis  nimia,  facies  col- 
lapsa, aspectus  confusus  horridus,  apathia  increscens,  de- 
liria mussitantia  se  insinuant,  lingua  fauces  nares  siccae, 
sqallidae , lingua  et  dentes  crusta  bruneo  nigrescenti  obtecti. 
Alias  cutis  repente  pallida  icterica  evadit,  (contaminationem 

loiius  sanguinis  purulentam  Indicans),  nausea,  nieteoiismus, 
vomitus  biliosus,  dolor  abdominalis  se  insinuant;  cutis  su- 
dore tegitur,  accedit  diarrhoea  copiosa  foetida,  subsultus 
tendinum,  tremor  labiorum , petecliiae,  plagae  gangrene- 
scentes , Parotitis  , etc. 

\ 

Diag;iiosis». 

Diagnosis  Phlebitidis  multis  in  casibus  facililatur  per 
notos  nonnullos  influxus  mechanicos  praegressos , laesiones 
varias,  venaesectionem , amputationes,  aliasque  operatio- 
nes peractas.  Characteres  differentiales; 

Arteritis  vehementi  pulsatione  supra  partem  inflamma- 
tam arteriae  se  manifestat,  desunt  symptomata  contamina- 
tionis sanguinis  purulentae , et  torpor  cum  phlebitide  con- 
iunctus. 

In  lymphangitide  reactio  universalis  generatim  mitior 
est,  rubor  dilutus , tumor  decursum  vasorum  comitans  re- 
ticularis fere  et  nodosus  cura  glandulis  lymphaticis  vicinis 
fere  seraper  tumentibus. 

In  nevritide  dolor  intensus  linearis  iuxta  longitudinem, 
in  ramificationes  nervi  adfecti  non  raro  extensus  , tuncque 
eadem  intensitate  in  peripheria  ac  in  ipso  loco  adfectionis 
primariae  sentiendus,  rubor  et  tumor  vel  nullus  vel  exi- 
guus est. 

Obveniunt  nihilominus  casus , in  quibus  iuxla  invicem 
posita  vasa  lymphatica,  venae  arteriae,  nervique  inflam- 
matione corripiuntur. 

Plurimas  in  statuenda  diagnosi  Phlebitidis  difllcultates 
non  raro  otfert  erysipelas,  eo  a potiori,  quod  phlebitis  ve- 
narum profnndnis  sitarum  forma  Erysipelatis  spurii  non- 
nunquara  insurgat,  et  praeterea  ipsum  etiam  Erysipelas  in  pe- 
ripheria sua  sitas  venas  in  consensum  inflammationis  tra- 
here valeat.  Multis  in  casibus  pathognomonica  solum  pyae- 
raiae  symptomata  (ne  haec  quidem  seraper)  unice  claritatem 
diagnosi  adfnlgent. 


Aetiolog;ia. 

Certus  aliquis  phlebitidis  gradus,  omnem  cuiuscunque 
generis  laesionem  venae  insequitur  , haec  tamen  adhaesiva 
solum  est , conglutinandis  labiis  vulneris  et  clcatrisationi 
venae  inserviens , nullis  se  pandit  symptomatibus  universa- 
lis leactionls,  nullit  pyaemiae  symptomata  offerens,  Status 

reactionis  universalis  tantopere  veritus  phlebitl(leminse((uens, 
solum  post  infectionem  sanguinis  materia  quacunque  hae-  | 
teroj^enea;  pure,  ichore  etc.  exsurgit,  ac  proln  sine  phle-  '■ 
bitide , inieciionibus  etiam  per  venam  in  massam  sanguinis  i 
factis  excitari  potest.  Secretum  purulentum  seu  sub  decur- 
su phlebitidis  in  ipsa  vena  generatum  , seu  suppuratione  in 
parte  quacunque  organismi  praesente,  per  resorblionem  in 
massam  sanguinis  delatum  , periculosissima  symptomata  re- 
actionis universalis  , et  pyaemiam  excitat.  — Num  reipsa  ; 
qualecunque  pus  in  circulum  delatum  symptomata  haec  ex- 
citare valeat,  an  pus  solum  degeneratum,  ichorosum , car-  j 
cinomaticum,  gaagreiiosum  etc.  id  efliciat?  an  peculiaris  hu-  ; 
morum  dispositio,  aut  alterationes  variae  sanguinis  discra-  : 
sicae  sine  laesione  venae  , aut  hae  praegressa,  phlebitidem 
et  symptomata  pyaemiae  excitare  valeat?  — nec  dum  patet.  ' 
Nihilominus  tamen  experientia  testatur,  phlebitides  pericu- 
losissimas in  individtiis  cachecticis,  aere  impuro  myasma- 
tibus  variis  et  mephitibus  scatente  degentibus  excitari:  — 
item  regnanie  epidemia  typhosa,  erysipelate  et  gangrena 
frequentius  obveniente  , minores  etiam  laesiones  venarum,  • 
post  venaesectionem , amputationes,  aliasque  operationes, 
phlebitis  periculosissima  facile  et  frequenter  insequitur.  In  ^ 
puerperis  praeterea  momentum  in  pecutiari  humorum  mi- 
scela  querendum,  universum  organismum  ad  phlebitidem  et 
statum  pyaemicum  praedisponens  , subversari,  extra  dubi- 
um est  (Canstait.) 

Dantur  casus,  in  quibus  nulla  laesione,  nullaque  con- 
taminatione sanguinis  seu  pure  seu  alia  materia  haeteroge- 
nea  praegressa  , post  refrigerium  , menostasiam  , aliosque 
influxus  dynamicos  phlebitis  fuerat  exorta. 

Ceterum  phlebitidem  rheumaticam,  choloticam,  typho- 
sani,  syphiliticam,  dyschimoticam  statuere,  datis  experi- 
entiae haud  suflicientibus , praematurum  fore  censemus;  eo 
a potiori,  quod  in  nulla  harum,  characterem  peculiarem  e^ 
specificum  convenientibus  signis  topicis  in  adfecta  vena  di- 
stinguere valeamus,  quod  omnes  potius  processus  morbosi 
supramemorati  in  eo  convenire  videantur,  quod  secretionem 
puris  alterent,  autcrasim  sanguinis  sic  alienant,  ut  is  coi- 
ruptioni  et  pyaemiae  faveat,  quin  immediatum  influxum,  cha- 
racterem nempe  specificum  contribuendo,  in  decursum  phle- 
bitidis exererent.  Phlebitis  solum  puerperarum,  ob  frequen- 
tiam eius,  et  peculiarem  modificationem  processus  vitalis 
puerperarum,  characterem  proprium  agnoscere  videtm. 
iCanstatt.) 

Phlebitis  frequentissime  obvenit  in  venis  extreniitatiiin 

(Sapheua,  tibiali,  crurali , cephalica  mediana,  basilica) , In 
venis  pelveos,  imprimis  uterinis;  in  vena  cava  adscenden- 
le , vena  portae,  iugulari,  sinubus  cerebri,  arteria  pul- 
monali. (Eisenmann). 

Decursus  et  Exitus 

Decursus  Phlebitidis  plerumque  acutus  est;  — decur- 
sus chronicus  varias  parietum  venae  desorganisation  es  : in- 
durationem  varicositates,  etc.  inducit. 

Exitus  Phlebitidis  adhaesivae  plerumque  in  sanitatem 
est,  verum  in  suppurationem  quoque  transire  potest,  quae 
si  sanitate  finitur , crises  solenues  (evacuatio  puris  per  al- 
vum, et" urinas,  formatio  abscessxium , sudores  largi)  con- 
tingunt. Alias  symptomata  ominosa  omnia  repente  remit- 
tunt, horrores  febriles , et  symptomata  pyaemiae  se  insi- 
nuant, quae  aegrum  enecant.  — Et  si  sanitas  aegri  etiam 
restituatur , In  sequelam  late  extensae  suppurationis  et  de- 
s ructionis  partium , contracturae,  aucyloses,  nonnunquam 
desorganisationes  organorum  internorum  ; abscessus  pulmo 
nuni,  etc.  remanent,  quibus  quoque  serius  aut  ocyus  mors 
aegri  inducitur.  In  casibus  in  quibus  venae  maiores  oblite- 
rantur , venis  collateralibus  revehendo  sanguini  non  sutti- 
cientibus , varicositates,  oedema , induratio  textus  cellulosi 
infra  punctum  obliterationis  siti.  — Si  obliteratio  venarum 
in  cavis  maioribus  contingat,  hydrops  eorundem  cavorum 
insequitur. 

Mors  in  acme  plerumque  febris  cura  torpore  univer- 
sali insignitae,  praegressa  diarrhoea,  raeteorismo,  deliriis, 
subsultibus  tendinum,  facie  hippocratica,  contingit;  pulsus 
his  in  circumstantiis  citatus  , inanis,  intermittens  est,  evol- 
vuntur symptomata  gangrenesceutiam  , et  sphacelum  indi- 
cantia. Si  in  organis  nobilioribus , ut  pulraonibxis , hepate 
cerebro  abscessus  secundarii  formentur,  aut  inflammatio 
ad  cor  usque  extendatur , mors  citissime  paralysi  horum 
organorum  suboritur.  Mors  repentina  nonnunquam  a forma- 
to in  vasis  maioribus , e.  g.  in  arteria  pulmonali  coagulo 
repetenda.  — Denique  et  haemorrhagia  lethalis  destructio- 
ne vasis  maioris  per  processum  suppurationis  evenire  potest. 

Prognosis. 

Phlebitis  adhaesiva  imo  et  suppuratoria  levioris  est  mo- 
menti, si  inflammatio  ad  partem  laesam  solummodo  exten- 
datur, nullaque  symptomata  staseos  ulterius  extensae  ad- 

slnl,  nec  nimiae  coenesieseos  turbae  se  inanilestcnt.  — 
Pessima  semper  siiiu  auspicia  si  rubor,  tumor,  doloifiue 
partis  adfectae  augeantur  , et  in  peripJieria  versus  cor  ma- 
gis extendantur;  si  concussiones  febriles,  cardiopalmus,- 
dispnoea,  tussis,  symptomata  pneumoniae,  icteri,  deliria 
etc.  accedant.  Phlebitis  epidemice  laesiones  minores  etiam, 
operationes , puerperium  etc.  insequens , sic  etiam  aegros 
in  aere  corrupto  nosocomiali  invadens,  peiorem  semper  pro 
gnosim  admittit.  Amplitudo  venarum  inflammatarum  maior 
varicositas,  aliaeque  earum  degenerationes,  status  aegri 
cachecticus,  tristem  nonnisi  spondent  exitum. 

( 

Therapia. 

Hrocessum  phlebitidis  adhaesivae , aut  etiamsi  suppu- 
ratio in  parte  laesa  inithim  sumserat,  nulla  tamen  adhuc 
staseos  propagatio  contigerat,  methodus  autiphlogisiica  he- 
roice adhibita , infringere  valet.  — Ceterum  status  univer- 
salis aegri,  cachexia  quaepiam  praesens,  aut  crassis  sangui- 
nis iam  alienata,  status  puerperalis , therapiam  omnino  di- 
rigunt et  quantitatem  evacuandi  sanguinis  varie  modificant. 

Phlebitidem  igitur  post  venaesectionem , varicum  ex- 
stirpationem , aliasque  operationes  exortam,  depletione  san- 
guinis universali  ac  topica,  iteratis  etiam  vicibus  per  inter 
valla  brevia  adhibitis , adgredimur.  — Venaesectio  nequa- 
quam in  adfecta  extremitate , ut  nec  depletio  sanguinis  to- 
pica in  ipso  sed  in  peripheria  tumoris  instituenda,  ubi  hae- 
morrhagiam hirudinibus  iteratim  adhibitis  diutius  sustentare 
consultum  est.  Fomenta  frigida,  glacialia,  Schmuckeri, cura 
aqua  Goulardi  etc.  adhibita  in  primo  phlebitidis  stadio  reme- 
dium sistunt  efflcacissinium.  Usus  quoque  unguenti  hydrar- 
giri  cinerei  non  ad  plagam  adfectam  unice  sed  in  maiori  cir-  , 
cumferentia,  dosique  maiori  adhibiti,  ad  crasim  phlogisti-  [ 
cam  alterandam  multum  sane  confert.  In  casu  ubi  pyaemia  i 
timetur,  aut  huius  iam  symptomata  manifestantur,  eo  adla- 
borandum,  ut  contaminatam  sanguinis  crasim  mutemus.  Re- 
media  ad  hunc  scopum  ducentia  varia  laudantur  : Tartarus 
stibiatus  a Laennec,  Sanson,  Balling.  Alii  Chiorum,  alii  Ca- 
iomel  maiori  iam  minori  dosi,  cum  vel  sine  Opio  et  praepa- 
ratis Antimonii  adhibent.  Eisenmann  cunctis  in  casibus  iu 
quibus  Tartarus  stibiatus  indicatus  est , Sulfatem  cupricum 
cum  Opio  substituere  suadet.  Jodetum  kalii  recentioribus 
temporibus  in  adfectionibus  typhosis  laudatum,  porro  Creo- 
sotuin.  Oleum  Terebinthinae,  remedia  videntur  esse  tenta- 
minibus faciendis  non  indigna.  Venaesectio  in  hoc  stadio 


I 


15 


facta  omnino  reprobanda.  — Ad  sustendandas  et  erigendas 
vires:  China,  remedia  volatiliter  stimulantia,  victus  leni- 
ter et  bene  nutriens  indicantur.  — Ad  vim  nerveam  eri- 
gendam Eisenmann  opium  solum , aut  cum  Gampliora  (gr. 
opii,  cum  gr.  quatuor  Campliorae  bis  de  die)  Amicae.  Chi- 
nae  Moschoque  praefert,  cum  continuato  Clilori  usu.  — 
Canstatt  suadet  initio  Phlebitidis  dosim  maiorem  Calomelae 
ad  scrupulum  usque,  tentandam;  et  quidem  ideo,  quod  et- 
iam contra  typhum  abdominalem  a multis  laudetur  , praeci- 
pue vero:  quod  experimentis  Cruveilhieri  in  animalibus 
I vivis  factis  conformiter , iniectis  in  venam  materiis  putre- 
iscentibus  postquam  evacuationes  alvinae  copiosae  secutae 
: fuissent , sanitatem  animalia  haec  recuperarunt ; notum 
enim  est  permultos  morbos  cum  crassi  sanguinis  alienata 
procedentes  peculiarem  exhibere  nisum  in  evacuationes 
alvinas. 

Quod  remedia  topica  in  Phlebitide  adhibita  adtinel: 
deligatio , compressio  , et  transcissio  adfectae  venae  bonum 
haud  spondet  exitum , cum  influxus  hi  mechanici  vix  per- 
i ferantur  ab  aegris,  et  in  phlebitide  utique  non  tantopere 
propagatio  inflammationis , sed  pyaemia  potius  timetur , 
utramque  autem  etiam  si  memoratae  operationes  fiant,  eve- 
nire potest.  — Melior  videtur  esse  methodus  a Velpeau  et 
Physick  laudata,  progressum  ulteriorem  phlebitidis  vesi- 
cantibus  sistere.  Velpeau  quidem  supra  et  infra,  atque  ad 
ipsum  locum  adfectionis  inflammatoriae  venae  vesicans  ad- 
hibet ; — Physick  autem  totam  extremitatem  emplastro  vc- 
sicatorio  obvolvit,  decursum  venae  inflammatae  solum  li- 
berum relinquit  cataplasmatibus  fovendum.  Schdnlein 
initio  mox  scarificationes  adhibet , quibus  si  notabilis  quan- 
titas sanguinis  evacuatur,  tensio  dolorifica  partis  adfectae 
cessat,  et  magnum  non  raro  levamen  adfertur,  ac  instar 
topicae  evacuationis  quoque  proficue  sunt.  Eisenmann  sua- 
det ut  loca  scarificationis  tinctura  Jodi  concentrata  illiman- 
tur, aut  praetermissis  scarificationibus  pars  adfecta  aqua 
chlorata  concentratiore  saepius  lavetur,  vel  vero  cum  aqua 
chlorata  dilutiore  tepida  fomentetur,  ut  sic  topice  quoque 
ad  contaminatam  crasim  sanguinis  alterandam  cooperemur. 
Adfectiones  secundariae  pulmonum,  cerebri  hepatis  etc. 
cum  respectu  ad  universum  virium  statum  antiphlogistice 
tractandae , formatio  tamen  abscessuum  paucis  solum  in  ca- 
sibus poterit  averti. 

Si  Phlebitis  endemice  quasi  in  nosocomiis  saepius  ob- 
veniat, aegri  hi  ab  aliis  separandi,  atque  curandum  est,  ut 
in  aeri  puro  liberoque  possint  commorari , nec  timenduni 

lefiigeiiuni  horum  aegrorum,  sed  accumulatio  potius  ml 
asmalls  in  conclavibus  non  bene  ventillatis. 

1*  r 0 phylaxls  contra  phlebitidem  est  mundities  lii- 
strumentoruni , quibus  qualescunque  operationes  perficiun- 
tur, tractamen  iustum  et  solers  cuiuscunque  generis  laesio- 
num et  vulnerum  imprimis  si  phlebitis  frequentius  obveniat. 
— Laesio  minima  tempore  sectionis  cadaverum  aquisita, 
aqua  chlorata,  vel  ammonio  eluenda. — Regnante  typho  vel 
erysipelate  operationes  maiores  vitandae , deligatio  , exstir- 
patio varicum  cautissime  suscipienda. 


THESES 


1.  In  diaeteticis  plus  saepe  salutis,  quam  in  lagenis  phar- 

maceuticis. 

2.  Panacea  rationi  experientiaeque  repugnat. 

3.  Concissio  cataractae  non  minus  quam  extractio  curam 

sistit  radicalem. 

4.  Quo  Therapia  simplicior  eo  melior. 

.5.  Lac  maternum  unicum  neonato  quam  maxime  adaequa- 
tum est  nutrimentum. 

6 In  partu  ancipiti  vita  matris  eae  infantis  est  praeferenda. 

7.  Hinc : perforatio  capitis  foetus  sectioni  cesareae  prae- 

ferenda- 

8.  Medicina  et  Chirurgia  in  intimo  existunt  nexu. 

9 Inoculatio  non  est  syphilidis  certissimum  criterium. 

10.  Remedium  specificum  sub  omni  circumstantia  non  datur. 

11.  Circulatio , praeter  activum  impulsum  per  systole  cor 

dis  in  sanguinem , et  infiuxum  nervorum,  etiam  a pres- 
sione aeris  athmospherici  in  corpus  pendere  videtur. 

12-  Abscessus  secundarii  in  Phlebitide  per  inetastasini  non 

oriuntur.  . ,onnim 

13.  Symptomata  auscultationis  et  percussionis  non 

in  pulmonum  et  cordis , sed  multis  aliis  etiam  mo 
maximi  sunt  momenti. 


